|  |
| --- |
|  5 PRIEDAS PATVIRTINTAPanevėžio suaugusiųjų ir jaunimo mokymocentro direktoriaus 2019 m. rugsėjo 20 d.įsakymu Nr.1.4-V-119 |

 **PANEVĖŽIO SUAUGUSIŲJŲ IR JAUNIMO MOKYMO CENTRO MOKINIŲ**

**PAMOKŲ LANKOMUMO APSKAITOS, KONTROLĖS**

**IR MOKYKLOS NELANKYMO PREVENCIJOS**

**TVARKOS APRAŠAS**

I SKYRIUS

BENDROSIOS NUOSTATOS

 1. Panevėžio suaugusiųjų ir jaunimo mokymo centro (toliau - Centro) mokinių pamokų lankomumo apskaitos, kontrolės ir Centro nelankymo prevencijos tvarkos aprašą (toliau - Aprašą) reglamentuoja Lietuvos Respublikos Švietimo Įstatymas ir Vaiko teisių apsaugos pagrindų įstatymas.

 2. Šis Aprašas reglamentuoja dalykų mokytojų, klasių vadovų, socialinio pedagogo, psichologo, Vaiko gerovės komisijos veiklą užtikrinant mokinių pamokų lankomumą, stiprinant kontrolę ir vykdant mokinių pamokų nelankymo prevenciją.

 3. Aprašas nustato mokinių pamokų lankomumo apskaitą ir prevencines poveikio priemones ugdymo įstaigos lankymui užtikrinti. Klasių vadovų, dalykų mokytojai, socialinis pedagogas, psichologas vadovaujasi Lietuvos Respublikos Švietimo įstatymu, Vaiko teisių apsaugos pagrindų įstatymu, Centro nuostatais, vidaus darbo tvarkos taisyklėmis, mokinių priėmimo į Centrą sutartimi, direktoriaus įsakymais ir šiuo Aprašu.

 4. Vartojamos sąvokos:

 **Mokyklą vengiantis** lankyti mokinys – mokinys, be pateisinamos priežasties neateinantis į visas tą dieną vykstančias pamokas.

 **Pamokų nelankantis** mokinys – mokinys, be pateisinamos priežasties praleidžiantis kai kurias pamokas.

 **Mokyklos nelankantis** mokinys – mokinys, per mėnesį praleidęs per 50 procentų pamokų be pateisinamos priežasties.

**II SKYRIUS**

**PRALEISTŲ PAMOKŲ PATEISINIMO KRITERIJAI**

 5. Praleistos pamokos laikomos **pateisintomis**:

 5.1. **dėl mokinio ligos ar vizito pas gydytoją** – galioja gydytojų, tėvų (globėjų, rūpintojų) ar pačių suaugusiųjų mokinių užpildyta prašymo forma dėl praleistų pamokų pateisinimo (1 priedas).

 5.2. **mokiniui sunegalavus tėvai** (globėjai, rūpintojai) praleistas pamokas pateisina trumpąją žinute, skambučiu, prašymu pateisinti praleistas pamokas (1 priedas).

 5.3. **mokinio, sunegalavusio pamokų metu** ir turinčio visuomenės sveikatos priežiūros specialisto, socialinio pedagogo, administracijos atstovo ar klasės vadovo leidimą dėl blogos savijautos toliau nedalyvauti pamokose, praleistas pamokas pateisina tėvai. Tėvai, apie blogą vaiko savijautą (susidariusią situaciją), informuoja klasės vadovą trumpąją žinute, skambučiu, prašymu pateisinti praleistas pamokas (1 priedas).

 5.4. **dėl tikslinių iškvietimų** (į policijos komisariatą, VTAT, teismą, ir kt. pateikus pateisinimo priežastį liudijantį dokumentą).

 5.5. **dėl laikino laisvės apribojimo**.

 5.6. **dėl darbo** (komandiruotės, stažuotės, darbo pagal sutartį, sezoninio darbo ir t.t. pateikus darbdavio pažymas.

 5.7. **dėl svarbių šeimos aplinkybių** (dėl šeimos švenčių, artimųjų ligos, mirties ir pan.)**.**

 5.8. **dėl šeimyninių problemų** (nėštumas, neturi mamos kur palikti vaikų ir t.t.).

 5.9. **dėl kitų svarbių priežasčių (**mokinio atstovavimo Centrui (rajonui ar šaliai) tarptautiniuose, respublikiniuose, regioniniuose, rajono, miesto ar Centro organizuojamuose konkursuose, olimpiadose, konferencijose, sporto varžybose ir pan.); galioja švietimo įstaigų, visuomeninių organizacijų dokumentai, Centro mokytojų, siuntusių mokinį į konkursus, olimpiadas, varžybas ir kitus ugdymo renginius, pažymos ar sąrašai, patvirtinti vieno iš Centro vadovo.

 5.10. **dėl nepalankių oro sąlygų**: audros, liūties, uragano; autobuso, vežančio mokinius į Centrą, neatvykimo. Kai oro temperatūra yra 20 laipsnių šalčio ar žemesnė, į mokyklą gali neiti 5 klasių mokiniai, esant 25 laipsniams ar žemesnei temperatūrai 6-8, 9-10 klasių mokiniai.

 6.Praleistos pamokos laikomos **nepateisintomis**:

 6.1. savavališkai išėjus iš pamokų.

 6.2. mokinys, mokinio tėvai, globėjai, rūpintojai nepateikė pateisinančių dokumentų.

 6.3. už praleistų pamokų mokomąjį kursą mokinys privalo atsiskaityti.

**III SKYRIUS**

**LANKOMUMO REGISTRACIJA IR APSKAITA**

 7. **Lankomumo apskaita pamokoje:**

 7.1.1. pagrindinė mokinių ugdymo forma yra pamoka ir jos lankymas mokiniams privalomas. Lankyti pamokas ir laikytis šios tvarkos aprašo mokinys įsipareigoja pasirašydamas priėmimo į Centro sutartį.

 7.2. mokinių lankomumo apskaitą pamokoje atlieka dalyko mokytojas. Dalyko mokytojas elektroniniame dienyne raide „n“ pažymi, jei mokinys nedalyvavo pamokoje.

 **8. Pateisinančių praleistas pamokas dokumentų pateikimas ir rinkimas:**

 8.1. praleistas pamokas mokinys, tėvai (globėjai, rūpintojai) privalo pateisinti: už 1-3 darbo dienas - informuodamas trumpąja žinute, skambučiu, užpildytą prašymą dėl praleistų pamokų pateisinimo (1 priedas), už 4 ar daugiau darbo dienų - atnešdamas tėvų (ar paties suaugusio mokinio) užpildytą prašymą dėl praleistų pamokų pateisinimo (1 priedas).

 8.2. už dokumentų, pateisinančių praleistas pamokas, pateikimą klasės vadovui atsakingas pamokas praleidęs mokinys ir jo tėvai (globėjai, rūpintojai).

 8.3. praleistas pamokas ir jas pateisinančius dokumentus sistemina ir saugo klasės vadovas.

 **9. Mokinių tėvai (globėjai, rūpintojai):**

 9.1. užtikrina punktualų ir reguliarų Centro lankymą bei operatyviai sprendžia mokinio lankomumo ir ugdymo(-si) klausimus.

 9.2. iš anksto arba pirmą mokinio neatvykimo į Centrą dieną (iki pamokų pabaigos) apie neatvykimo priežastis susitartu būdu informuoja klasės vadovą.

 9.3. laiku pristato praleistų pamokų pateisinimus, aiškiai nurodydami datą ar pamoką.

**IV SKYRIUS**

**PAMOKŲ NELANKYMO PREVENCIJA**

 **10. Klasės vadovas:**

 10.1. mokiniui neatvykus į Centrą (tuo atveju, kai tėvai (globėjai, rūpintojai) nepraneša), išsiaiškina neatvykimo priežastis, reikalui esant, informuoja mokyklos administraciją.

 10.2. renka bei tvarko praleistas pamokas ir pamokas pateisinančius dokumentus. Tėvų (ar pačių suaugusių mokinių) prašymus dėl praleistų pamokų pateisinimo apie mokinių praleistas pamokas, saugo klasei skirtoje byloje.

 10.3. kviečia pokalbiui mokinį, informuoja jo tėvus (nepilnametis mokinys – globėjus, rūpintojus)dėl lankomumo problemų.

 10.4. kartu su mokiniu dalyvauja Vaiko gerovės komisijos posėdyje, pateikia išsamią informaciją apie mokiniui taikytas poveikio priemones lankomumui gerinti.

 10.5. teikia lankomumo suvestines Mokytojų tarybos posėdžių, klasės vadovų susirinkimų metu. Analizuoja pamokų praleidimo priežastis: su nepilnamečio mokinio tėvais, kuruojančiu pavaduotoju ugdymui, Centro direktoriumi.

 10.6. **kuo** **skubiau** pateisina mokinių praleistas pamokas.

 10.7. individualiai dirba su pamokų nelankančiais mokiniais.

 10.7.1. organizuoja pokalbius su pamokų nelankančio, vengiančio lankyti mokyklą ar Centro nelankančio mokinio tėvais (globėjais, rūpintojais) ar pačiu suaugusiu nelankančiu mokiniu.

 10.5. bendradarbiauja su dalykų mokytojais, Centro administracija, pagalbos mokiniui specialistais ir kt..

 11. Socialinis pedagogas:

 11.1. stebi mokinių lankomumą, bendrauja su klasių auklėtojais ir aptaria mokinių lankomumą, esant poreikiui, dalyvauja klasių auklėtojų metodinės grupės susirinkimuose.

 11.2. mokiniui, per mėnesį praleidus daugiau kaip **50 proc.** pamokų be pateisinamos priežasties, raštu informuojami jo tėvai, esant reikalui, Vaiko teisių apsaugos skyrius, Panevėžio policijos komisariato viešosios tvarkos skyrius ar mokyklai skirtas policijos specialistas, mokinys kviečiamas į mokyklos Vaiko gerovės komisijos posėdį.

 11.3. mokiniui, pakartotinai per mėnesį praleidus daugiau kaip 50 proc. nepateisintų pamokų, raštu kreipiamasi į Panevėžio miesto savivaldybės Vaiko gerovės komisiją dėl minimalios ar vidutinės priežiūros priemonės taikymo (jaunimo klasėms).

 11.4. individualiai dirba su mokyklos nelankančiais mokiniais ir jų šeimomis, analizuoja pamokų praleidimo priežastis, kartu su mokiniu, jo tėvais (globėjais, rūpintojais) ir klasės vadovu, psichologu, kitais mokyklos švietimo pagalbos specialistais ieško sprendimo būdų.

 11.5. inicijuoja Vaiko gerovės komisijos neeilinius posėdžius dėl pamokų ar mokyklos vengiančių lankyti, nelankančių mokinių svarstymo. Klasės vadovas informuoja komisiją apie taikytas priemones šalinant mokyklos nelankymo priežastis: mokinio pasiaiškinimai (raštu), klasės vadovo, mokyklos psichologo ir/ar socialinio pedagogo informacija.

 12. Psichologas:

 12.1. konsultuoja mokinius, tėvus bei mokytojus siekiant išsiaiškinti Centro nelankymo ir mokymosi motyvacijos stokos ar nebuvimo priežastis.

 12.2. individualiai dirba su mokyklos nelankančiais mokiniais ir jų šeimomis, analizuoja pamokų praleidimo priežastis, kartu su mokiniu, jo tėvais (globėjais, rūpintojais) ir klasės vadovu, socialiniu pedagogu, kitais mokyklos švietimo pagalbos specialistais ieško sprendimo būdų.

 **13. Vaiko gerovės komisija:**

 13.1. renkasi į posėdžius dėl pamokų nelankančių mokinių svarstymo.

 13.2. posėdžio metu analizuoja mokinio lankomumo problemas ir teikia pasiūlymus Centro direktoriui skirti pagalbos poveikio priemones bei drausmines nuobaudas: žodinę pastabą, įspėjimą, papeikimą, griežtą papeikimą, pokalbį su direktoriumi, svarstymą Mokytojų taryboje.

 13.3. teikia rekomendacijas Centro direktoriui dėl nuobaudų ir skatinimo sistemoje numatytų priemonių taikymo.

 13.4. bendradarbiauja su Panevėžio miesto savivaldybės administracijos Vaiko gerovės komisija, Vaiko teisių apsaugos skyriumi ir kt.

 14. Tėvai, globėjai, rūpintojai (jei mokinys nepilnametis):

 14.1. atsako už mokinio pamokų lankomumą.

 14.2. atsako už klasės vadovo informavimą apie mokinio neatvykimą į Centrą, nurodo priežastis: trumpąja žinute, skambučiu, užpildydami prašymą dėl praleistų pamokų pateisinimo (1 priedas).

 14.3. esant būtinybei mokiniui anksčiau išeiti iš pamokų, informuoja klasės vadovą, mokomojo dalyko mokytoją, nurodydami išėjimo priežastis.

 14.4. dalyvauja Vaiko gerovės komisijos posėdyje, svarstant mokinio lankomumo problemas.

**V SKYRIUS**

**BAIGIAMOSIOS NUOSTATOS**

 19. Klasių vadovai, dalykų mokytojai, mokiniai pasirašytinai supažindinami su šiuo tvarkos aprašu.

 20. Tėvai (globėjai, rūpintojai) su šiuo aprašu supažindinami elektroniniu paštu ar žinute per elektroninį dienyną su nuoroda į Centro internetinę svetainę.

21 . Aprašas skelbiamas Centro internetinėje svetainėje.

\_\_\_\_\_\_\_\_\_\_\_\_\_\_\_\_\_\_\_

(tėvų (globėjų, rūpintojų) vardas, pavardė ar suaugusiųjų klasių mokinio vardas, pavardė)

Panevėžio suaugusiųjų ir jaunimo mokymo centro

\_\_\_\_\_\_\_\_\_\_\_\_\_klasės vadovui

**PRAŠYMAS PATEISINTI PRALEISTAS PAMOKAS**

20\_\_\_\_m.\_\_\_\_\_\_\_\_\_\_\_\_\_\_\_ mėn. \_\_\_\_d.

 Panevėžys

Prašau pateisinti mano sūnaus/dukters/globotinio/ ar mano \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pabraukti)

praleistas pamokas nuo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (metai, mėnuo, diena)

Praleidimo priežastis:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (Vardas, pavardė)